Lietuvos talentai

Lietuvos talentai – 2009–2012 m. ir nuo 2014 m. sekmadieniais per TV3 rodomas talentų realybės šou, kuriame varžosi dainininkai, šokėjai, magai ir kiti. Nugalėtojui atitenka didysis prizas – 10 000 eurų. Laida rengiama pagal ITV1 licencijos formatą „Britains Got Talent“. Prodiuseris – Saulius Urbonavičius – Samas. Pirmasis laidos sezonas prasidėjo 2009 m. rugsėjo 27 d. Finale, vykusiame gruodžio 27 d., laimėjo dantimis grojantis Mikas Stankevičius. Antrasis „Lietuvos talentų“ sezonas prasidėjo 2010 m. rugpjūčio 22 d., baigėsi – 2011 m. sausio 16 d. 2-ajame sezone nugalėjo akordeonistas Martynas Levickis. 2011 m. rugsėjo 4 d. – 2012 m. sausio 15 d. vyko 3-iasis „Lietuvos talentų“ sezonas, kuriame nugalėjo dainininkas Marius Petrauskas.

2014 m. rugsėjo 21 d. - 2015 m. sausio 11 d. 4-ajame šou sezone nugalėjo gatvės gimnastai „Project Mayhem“. Penktasis sezonas vyko 2017 m. sausio 22 d. - 2017 m. balandžio 16 d., o jame nugalėjo žonglierius Kasparas Bujanauskas.

2019 m. kovo 3 d. - 2019 m. gegužės 26 d. vyko šeštasis "Lietuvos talentų" sezonas, o jame triumfavo šokėjas Edgaras Kerpė.

Struktūra 

Iš pradžių visi dalyviai pasirodo teisėjams be galimybės pakartoti pasirodymą. Jie balsuoja pareikšdami „taip“ arba „ne“. Atsižvelgiant į tai, kiek „taip“ gavo kuris dalyvis, teisėjai išrenka tuos, kurie patenka į pusfinalį. Pusfinalyje, nuskambėjus visiems pasirodymams, vyksta balsavimas. Daugiausiai žiūrovų balsų surinkęs dalyvis keliauja į finalą. Komisija išrenka dar vieną finalistą iš antrą bei trečia vietą užėmusių pasirodymų. Finale dalyviai varžosi dėl didžiojo prizo. Laimėtoją išrenka žiūrovai. Tiek atrankoje, tiek pusfinaliuose teisėjai gali nuspausti mygtukus ir kuomet paspaudžiami visi trys mygtukai, dalyvis turi baigti pasirodymą.

1 sezonas (2009) 

Pirmasis „Lietuvos talentų“ sezonas prasidėjo 2009 m. rugsėjo 27 d., o baigėsi gruodžio 27 d. Pirmosiose septyniose laidose dalyviai pasirodė komisijos nariams. Tie kurie gavo visus tris „taip“, iš karto pateko į pusfinalį, o likusius pusfinalio dalyvius teisėjai atrinko iš tų kurie gavo bent vieną ar du „taip“. Paskutinėse septyniose laidose buvo gyvai transliuojami šeši pusfinaliai ir finalas. Iš viso, 60 dalyvių pasirodė pusfinaliuose (kiekviename po 10), finale varžėsi 12 dalyvių. Jame laimėjo dantimis grojantis Mikas. Tais metais šou teisėjais buvo Adolfas Večerskis, Rūta Ščiogolevaitė ir Marijonas Mikutavičius, vedėjai – Džiugas Siaurusaitis ir Vitalijus Cololo.

Finalo rezultatai

2 sezonas (2010) 

Antrasis šou sezonas prasidėjo 2010 m. rugpjūčio 22 d. Pirmose 12-oje laidų buvo transliuojamos atrankos. Šiais metais, skirtingai nei pirmajame sezone, net gavę tris „taip“ dalyviai nebūtinai patekdavo į pusfinalį. 13-oje laidoje (lapkričio 28) d. teisėjai dalyvius į pusfinalį rinkosi iš tų kurie gavo tris ar du „taip“. Gavę vieną „taip“ dalyviai patekti į pusfinalį nebegalėjo. Nuo gruodžio 5 d. prasidėjo pusfinaliai. Iš viso jų buvo penki (visuose varžėsi po 10 dalyvių). Į finalą, vykusį 2011 m. sausio 16 d. iš viso pateko taip pat 10 dalyvių. Nugalėtoju tapo akordeonistas Martynas Levickis. 2-jame sezone teisėjai nepakito, o praėjusio sezono vedėją Vitalijų Cololo pakeitė Mindaugas Stasiulis.

Finalo rezultatai

3 sezonas (2011) 

Trečiasis „Lietuvos talentų“ sezonas prasidėjo rugsėjo 4-ą dieną. Pirmose 10 laidų buvo transliuojamos atrankos, 11-oje laidoje (lapkričio 20) d. teisėjai iš visų dalyvių, atrankose gavusių tris ar du „taip“, atrinko 50 patekusių į pusfinalius. Jie prasidėjo nuo lapkričio 27 d. Kaip ir 2-ajame šou sezone, iš viso pusfinalių buvo penki (visuose 10 dalyvių). Į finalą, kuris įvyko 2012 m. sausio 15 d., iš viso pateko taip pat 10 dalyvių. Jame nugalėtoju buvo pripažintas dainininkas Marius Petrauskas. Naujajame šou sezone vedėjai išliko tie patys, tačiau pakito komisijos sudėtis – Adolfą Večerskį pakeitė Vytautas Šapranauskas.

Finalo rezultatai

4 sezonas (2014) 

4 „Lietuvos talentų“ sezonas prasidėjo 2014 m. rugsėjo 21 d. Projektą vedė Marius Repšys ir Ramūnas Cicėnas. Komisijos nariai išliko tie patys (išskyrus V. Šapranauską).

Finalo prizas 15 000 €. Finale daugiausiai žiūrovų balsų surinko ir nugalėtojais tapo gatvės gimnastai „Project Mayhem“, aplenkę mikromagą Antoną Lavrentjevą ir futbolo „freestyle“ atstovą Eduardą Butiuto. .

Finalo rezultatai

5 sezonas (2017) 

5 „Lietuvos talentų“ sezonas prasidėjo 2017 m. sausio 22 d. Projektą vedė naujas vedėjų duetas - Mindaugas Rainys ir Mindaugas Stasiulis. Komisija - Dalia Ibelhauptaitė, Ilona Balsytė, Saulius Urbonavičius, Naglis Šulija. Finale trečiąją vietą užėmė Emilis Korickij, antrąją vietą būgnininkė Fausta Šukytė, o pirmąją vietą, su 9973 žiūrovų balsais - žonglierius Kasparas Bujanauskas. Laimėtojui atiteko 10 tūkst. eurų prizas.

Išnašos 

Lietuvos talentai
TV3 laidos